कैमरों की निगरानी में आज होगा मतदान
अचलेश्वर सार्वजनिक न्यास के चुनाव रविवार को कड़ी सुरक्षा व्यवस्था के बीच कैमरों की निगरानी में एमएलबी कॉलेज में कराए जाएंगे। मतदान स्थल कॉलेज के भवन के पीछे स्थित प्रशासनिक भवन को बनाया गया है। न्यास के सदस्यों को मतदान करने के लिए कटोरा ताल के समीप वाले गेट से कॉलेज में अंदर दाखिल होना होगा। साथ ही फोटो पहचान पत्र लाना जरूरी है।
अचलेश्वर सार्वजनिक न्यास चुनाव के लिए सभी तैयारियां पूरी कर ली गई हैं। मतदान स्थल पर सीसीटीवी कैमरे लगाए गए हैं। जिला प्रशासन ने निष्पक्ष चुनाव कराने के लिए दो नायब तहसीलदारों की ड्यूटी लगाई है। इस बार मतदाताओं को नौ बैलेट पेपर मिलेंगे। सबसे बड़ा पर्चा कार्यकारिणी सदस्य का रहेगा। सबसे ऊपर कार्यकारी न्यासी, अध्यक्ष, उपाध्यक्ष, सचिव, सूचना सचिव, मार्गदर्शक व्यवस्थापक सचिव, उप व्यवस्थापक सचिव, कोषाध्यक्ष तथा अंतिम पर्चा कार्यकारिणी सदस्य का होगा। कार्यकारिणी में 10 मत दिए जा सकते हैं। अन्य पदों के लिए एक-एक उम्मीदवार को वोट देना है।
चुनाव अधिकारी संजय द्विवेदी ने बताया, 27 दिसंबर को सुबह 9 बजे से शाम 5 बजे तक वोट डाले जाएंगे। शाम 6 बजे से पदाधिकारियों के मतों की गिनती के बाद परिणाम घोषित किए जाएंगे। सोमवार को कार्यकारिणी सदस्यों के मतों की गिनती व परिणाम घोषित किया जाएगा। चुनाव में 2857 मतदाता मत डालेंगे।
यह हैं उम्मीदवार
कार्यकारी न्यासी- बसंत शर्मा (भूरा), जगदीश सिंघल।
अध्यक्ष- राजीव चड्ढा(राजू), हरीदास अग्रवाल, राजेंद्र कुमार खंडेलवाल व डॉ.हेमंत गर्ग।
उपाध्यक्ष- गणेश अग्रवाल, महेंद्र अग्रवाल, लोकेश शर्मा, महेश सैनी, नरेंद्र बेदी व नवीन गर्ग।
सचिव- भुवनेश्वर वाजपेयी (सोनू), राजकुमार माहेश्वरी (छोटू महावीर) व धर्मेश बुकौलिया(शर्मा)।
सूचना सचिव- वैभव सिंघल (कालू भैया), संजय अग्रवाल व नीलेश चौबे।
कोषाध्यक्ष - मोहन लाल अग्रवाल (एमएलए) व रामनाथ अग्रवाल।
मार्गदर्शक व्यवस्थापक सचिव- विनोद बिजपुरिया, निशांत नरेंद्र सिंघल (कौशिक), अजमेर सिंह रावत व हेमंत राठौर (मोनू)।
उप व्यवस्थापक सचिव- रामकुमार गोयल (राम) व शिरीष गुप्ता (गुड्डू)।
चुनाव के लिए मतपत्रों की गिनती कर उन्हें क्रम में व्यवस्थित करते चुनाव अधिकारी।
अचलेश्वर सार्वजनिक न्यास चुनाव
hin_Deva hin_Deva hin_Deva hin_Deva hin_Deva hin_Deva mar_Deva awa_Deva mai_Deva mar_Deva awa_Deva mar_Deva mai_Deva hin_Deva mai_Deva